CELEX: 52011PC0715
Language: hu
Date: 2011-11-09
Title: Javaslat AZ EURÓPAI PARLAMENT ÉS A TANÁCS RENDELETE az Orosz Föderációból származó egyes acéltermékek behozatalára vonatkozó egyes korlátozások kezeléséről szóló 1342/2007/EK tanácsi rendelet hatályon kívül helyezéséről

|
			
		
		
		52011PC0715
		
			Javaslat AZ EURÓPAI PARLAMENT ÉS A TANÁCS RENDELETE az Orosz Föderációból származó egyes acéltermékek behozatalára vonatkozó egyes korlátozások kezeléséről szóló 1342/2007/EK tanácsi rendelet hatályon kívül helyezéséről /* COM/2011/0715 végleges - 2011/0315 (COD) */
			
				
		
		
			
			   	INDOKOLÁS
Egyes acéltermékeknek az Európai Unió és az
Orosz Föderáció közötti kereskedelmét megállapodás szabályozza, mely kvótákat
is meghatároz az Orosz Föderációból származó acél Európai Unióba irányuló
behozatalaira. A megállapodás 10. cikke (4) bekezdésének megfelelően az
Orosz Föderációnak a Kereskedelmi Világszervezethez való csatlakozásával a
megállapodás megszűnik, a kvótákat pedig eltörlik.
Emiatt ez a javaslat előirányozza a
megállapodást az Európai Unión belül végrehajtó 1342/2007/EK tanácsi rendelet
hatályon kívül helyezését, melyet az Orosz Föderációnak a Kereskedelmi
Világszervezethez történő csatlakozása napjától kell alkalmazni.
2011/0315 (COD)
Javaslat
AZ EURÓPAI PARLAMENT ÉS A TANÁCS
RENDELETE
az Orosz Föderációból származó egyes acéltermékek
behozatalára vonatkozó egyes korlátozások kezeléséről szóló 1342/2007/EK
tanácsi rendelet hatályon kívül helyezéséről 
AZ EURÓPAI PARLAMENT ÉS AZ EURÓPAI
UNIÓ TANÁCSA,
tekintettel az Európai Unió
működéséről szóló szerződésre és különösen annak 207. cikkére,
tekintettel az Európai Bizottság javaslatára,
a jogalkotási aktus tervezetének a nemzeti
parlamenteknek való továbbítását követően,
rendes jogalkotási eljárás keretében,
mivel:
(1)       Az egyrészről az Európai
Közösségek és azok tagállamai, másrészről az Orosz Föderáció közötti
partnerség létrehozásáról szóló partnerségi és együttműködési megállapodás[1] (a továbbiakban: PEM) 1997.
december 1-jén lépett hatályba.
(2)       A partnerségi és
együttműködési megállapodás 21. cikkének (1) bekezdése előírja, hogy az
egyes acéltermékek kereskedelmét a 15. cikk kivételével a megállapodás III.
címe, valamint egy mennyiségi intézkedésekről szóló megállapodás
rendelkezései szabályozzák.
(3)       Az Európai Közösség és az
Orosz Föderáció kormánya 2007. október 26-án megkötötte az egyes acéltermékek
kereskedelméről szóló megállapodást[2]
(a továbbiakban: megállapodás) .
(4)       A megállapodás végrehajtása
céljából 2007. október 22-én a Tanács elfogadta az Orosz Föderációból származó
egyes acéltermékek behozatalára vonatkozó egyes korlátozások kezeléséről szóló
1342/2007/EK rendeletet[3].
(5)       A megállapodás előírja,
hogy abban az esetben, ha az Orosz Föderáció a megállapodás lejárta előtt
csatlakozik a Kereskedelmi Világszervezethez, a megállapodás megszűnik,
következésképpen pedig eltörlik a mennyiségi korlátokat a csatlakozás napjától
kezdődően.
(6)       Az Orosz Föderációnak a
Kereskedelmi Világszervezethez történő csatlakozása napjától a
megállapodást végrehajtó rendeletre többé nem lesz szükség. Az 1342/2007/EK
rendeletet tehát az említett időponttól hatályon kívül kell helyezni.
ELFOGADTA EZT A RENDELETET:
1. cikk
Az 1342/2007/EK rendelet hatályát veszti.
2. cikk
Ez a rendelet az Európai Unió Hivatalos
Lapjában való kihirdetését követő napon lép hatályba.
Az Orosz Föderációnak a Kereskedelmi
Világszervezethez történő csatlakozása napjától kell alkalmazni.
A Bizottság erről értesítést tesz közzé
az Európai Unió Hivatalos Lapjában.
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt Brüsszelben, […]-án/-én.
az Európai Parlament részéről                      a
Tanács részéről
az elnök                                                          az
elnök
[1]               HL L 327.,
1997.11.28., 3. o.
[2]               HL L 300.,
2007.11.17., 52. o.
[3]               HL L 300.,
2007.11.17., 1. o.